Uttak NM Lag Dressur 2018, hest og ponni
Bærum Rideklubb inviterer klubbens dressurryttere med kvalifisering til å melde seg på, slik at vi kan stille med lag i mesterskapet. I år som i fjor vil Lag-NM i dressur arrangeres av Tanum Rideklubb, og mesterskapet finner sted 7.-9.september på Tanum.
NM-D-Lag er åpent for 20 kvalifiserte klubblag. Hvert lag består av 3 eller 4 ekvipasjer med senior- og/eller ungryttere og/eller juniorryttere fra samme klubb. Mesterskapet går over to dager med to MB-klasser og en MA-klasse hver dag. Minst en ekvipasje fra hvert lag må starte i hver klasse.
NM-D-Lag-P er åpent for 20 kvalifiserte klubblag. Hvert lag består av 2 eller 3 ponniekvipasjer fra samme klubb. Mesterskapet går over to dager med en LA-klasse og en klasse i FEIs programmer for Ponni hver dag. Minst en ekvipasje fra hvert lag skal starte i LA-klassene, og minst en ekvipasje skal starte i FEI-klassene.
Kvalifisering for deltakelse i Lag-NM Dressur: Ekvipasjene (hest og rytter samlet) må minst ha gjennomført høyeste klassenivå de skal starte to ganger på L-stevne eller høyere, med følgende resultater: 
· NM-D-Lag-P: 60 % av maksimalt oppnåelig poengsum. 
· NM-D-Lag: 62 % av maksimalt oppnåelig poengsum. 
Kvalifiseringskravet må være oppfylt før mesterskapsstevnet starter. Resultater fra dommer som dømmer med dispensasjon, teller ikke. Det gis ikke dispensasjon fra kvalifiseringskravene. Se også KR I § 150.2.
Klasseoppsett
http://www.rytter.no/wp-content/uploads/nm-lag-2018-klasseoppsett.pdf
Deltakelse
Bærum Rideklubbs medlemmer som ønsker å delta i Lag- NM Dressur 2018 sender søknad om deltagelse til hanneroland@hotmail.com . Søknaden skal inneholde følgende:  
· Fullt navn (som oppført i horsepro), 
· Idrettsnummer på hest og rytter, 
· Kvalifiseringer og øvrige relevante resultater, 
· Ønske om hvilken klasse rytter vil starte.
Søknadsfrist: fredag 17.august kl 16:00
Uten bekreftelse ved mottakelse ansees ikke påmeldingen som mottatt.
Søker må selv ha lest og forstått reglementet.
Uttak av alle lag gjøres i styret. Alle innspill skal leveres til styret senest fredag 17.august kl 16:00. baerumrideklubb@gmail.com / hanneroland@hotmail.com
Styrets valg ved uttaket vil baseres på resultater og stabilitet.
Om enkelte i styret er i familie med søker, eller av andre grunner anses som inhabil, vil ikke vedkommende delta i uttaket. Avgjørelsen om uttaket, selv om den er basert på kriteriene nevnt over, vil alltid kunne medføre situasjoner der styret må utøve skjønn for å fatte beslutning om hvem som tas ut.
Ved å sende søknad om deltakelse til lag-NM, bekrefter man at man ønsker å delta på det laget og i det programmet man blir satt opp på av styret.
Hvis en rytter ikke ønsker å ri på det laget/ det programmet han/ hun er satt opp i, vil denne rytteren bli tatt ut av uttaket og de andre rytterne vil bli flyttet oppover. Blir du tatt ut som reserve, må du være forberedt på å tre inn på laget på kort varsel.
[bookmark: _GoBack]Klubben vil subsidiere oppstalling, startavgift og veterinærsjekk tilsvarende for 1 lag. Hvis vi klarer å stille 2 lag, vil klubben fordele subsidieringen på begge lag, og dekke halvparten.
Vi ønsker nye og gamle ekvipasjer i klubben velkommen til søke!
 
Styret, Bærum Rideklubb,

